Н.В.Афанасьева з Гатчынскага педагагічнага каледжа імя К.Д.Ушынскага (Расійская Федэрацыя) нагадала, што расіяне сталі першапраходцамі ўвядзення прафесійнай кампетэнцыі ў праграму WorldSkills “Выкладанне ў малодшых класах” (расійскі варыянт). Расійскі каледж таксама ўдзельнічае ў спаборніцтвах гэтага руху і за апошнія гады набыў пэўны вопыт, якім гатовы падзяліцца з беларускімі калегамі. Н.В.Афанасьева адзначыла, што ўдзел у такіх конкурсах дазваляе ўстанове развівацца ў станоўчай дынаміцы. Педагогі імкнуцца засвойваць новыя метады навучання і тэхналогіі, удзельнічаюць у фарміраванні і стварэнні прафесійных стандартаў. Навучэнцы з задавальненнем удзельнічаюць у чэмпіянатах усіх узроўняў, вывучаюць сучасныя тэхналогіі і лепшыя сусветныя практыкі. А самому каледжу такі рух дапамагае абнавіць вучэбна-матэрыяльную базу згодна з сучаснымі патрабаваннямі, забяспечыць сучаснае навукова-метадычнае суправаджэнне. Пры падрыхтоўцы будучых педагогаў малодшых класаў арганізоўваецца вытворчая практыка па такіх модулях, як агульнакультурнае і агульнапрафесійнае развіццё, метадычнае забеспячэнне адукацыйнага працэсу, самаадукацыя, узаемадзеянне педагогаў з бацькамі і шэрагу іншых напрамкаў, якія скіраваны на ўсебаковае развіццё асобы дзіцяці як ва ўрочнай, так і ў пазаўрочнай дзейнасці.